

 **Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL TURTO PERDAVIMO PANAUDOS PAGRINDAIS**

2020 m. rugpjūčio 20 d. Nr. T-

Panevėžys

 Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalimi ir atsižvelgdama į Panevėžio rajono savivaldybės administracijos direktoriaus 2020 m. liepos 30 d. įsakymą Nr. A1-335 „Dėl turto pripažinimo nereikalingu ir perdavimo panaudos pagrindais“, Savivaldybės taryba n u s p r e n d ž i a:

1. Perduoti Panevėžio r. Krekenavos Mykolo Antanaičio gimnazijai (kodas 190397677) nuostatuose numatytai veiklai vykdyti panaudos pagrindais 10 metų valstybei nuosavybės teise priklausantį ir Panevėžio rajono savivaldybės patikėjimo teise valdomą turtą – autobusą „Mercedes Benz Sprinter“ 311ACDI (valstybinis Nr. DDU049, inventorinis Nr. A150064, įsigijimo data
2007-08-30, 19+1 sėdimų vietų, įsigijimo savikaina 38 821,53 Eur, likutinė vertė 0 Eur).

2. Įgalioti Savivaldybės administracijos direktorių pasirašyti 1 punkte nurodyto turto panaudos sutartį.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

Panevėžio rajono savivaldybės tarybai

# AIŠKINAMASIS RAŠTAS DĖL SPRENDIMO „DĖL tURTO PERDAVIMO PANAUDOS PAGRINDAIS“ PROJEKTO

2020 m. rugpjūčio 4 d.

Panevėžys

 **Projekto rengimą paskatinusios priežastys.**

Panevėžio rajono savivaldybės administracijos direktoriaus 2020 m. liepos 30 d. įsakymas Nr. A1-335 „Dėl turto pripažinimo nereikalingu ir perdavimo panaudos pagrindais“.

 **Sprendimo projekto esmė ir tikslai.**

 Pagal Lietuvos Respublikos Vyriausybės 2002 m. gruodžio 3 d. nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“
2.2 papunktį, sprendimą dėl valstybės turto perdavimo panaudos pagrindais priima savivaldybės taryba. **Kokių pozityvių rezultatų laukiama.**

Valstybei nuosavybės teise priklausantis ir Panevėžio rajono savivaldybės patikėjimo teise valdomas turtas – autobusas „Mercedes Benz Sprinter“ 311ACD bus perduotas Panevėžio r. Krekenavos Mykolo Antanaičio gimnazijai nuostatuose numatytai veiklai vykdyti panaudos pagrindais 10 metų.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

 **Kokius galiojančius teisės aktus būtina pakeisti ar panaikinti, priėmus teikiamą projektą.**

 Nereikia.

 **Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

 Sprendimui įgyvendinti savivaldybės lėšos nereikalingos.

Vyr. specialistė Jadvyga Balčienė